title: A Bizottság 1171/2013/EU végrehajtási rendelete ( 2013. november 7. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Jihočeská Niva (OFJ)]

text:
               20.11.2013

               HU

               Az Európai Unió Hivatalos Lapja

               L 310/7

         A BIZOTTSÁG 1171/2013/EU VÉGREHAJTÁSI RENDELETE
   (2013. november 7.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Jihočeská Niva (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta a Cseh Köztársaság kérelmét, amely a 24/2010/EK bizottsági rendelet (2) alapján bejegyzett „Jihočeská Niva” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a szóban forgó rendelet 50. cikke (2) bekezdésének a) pontja alapján a módosítás iránti kérelmet (3) közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 7-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 9., 2010.1.14., 1. o.

      (3)  HL C 33., 2013.2.5., 5. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.3. osztály:   Sajtok

      CSEH KÖZTÁRSASÁG
      Jihočeská Niva (OFJ)


title: A Bizottság 773/2013/EU végrehajtási rendelete ( 2013. augusztus 12. ) Spanyolország egyes felségvizein (Murcia) az üveggéb ( Aphia minuta ) halászatában alkalmazott, hajóról működtetett kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől történő eltérésről

text:
               13.8.2013

               HU

               Az Európai Unió Hivatalos Lapja

               L 217/28

         A BIZOTTSÁG 773/2013/EU VÉGREHAJTÁSI RENDELETE
   (2013. augusztus 12.)
   Spanyolország egyes felségvizein (Murcia) az üveggéb (Aphia minuta) halászatában alkalmazott, hajóról működtetett kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől történő eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a földközi-tengeri halászati erőforrások fenntartható kiaknázásával kapcsolatos irányítási intézkedésekről szóló, 2006. december 21-i 1967/2006/EK tanácsi rendeletre (1) és különösen annak 13. cikke (5) bekezdésére,
   mivel:

               (1)

               Az 1967/2006/EK rendelet 13. cikkének (1) bekezdése úgy rendelkezik, hogy tilos vontatott halászfelszerelést használni a parttól számított három tengeri mérföld távolságon vagy az 50 méteres izobáton belül, ahol ez a mélység a parttól számított kisebb távolságon belül elérhető.

               (2)

               A Bizottság valamely tagállam kérésére lehetővé teheti az 1967/2006/EK rendelet 13. cikkének (1) bekezdésétől való eltérést, feltéve, hogy teljesülnek a 13. cikk (5) és (9) bekezdésében meghatározott feltételek.

               (3)

               2012. április 17-én kérelem érkezett a Bizottsághoz, amelyben Spanyolország a Murcia Autonóm Körzet parti vizeiben folytatott, az üveggébre (Aphia minuta) irányuló, hajóról működtetett kerítőhálókkal végzett halászat kapcsán eltérést kérelmez az említett rendelet 13. cikkének (1) bekezdésétől.

               (4)

               A kérelem Murcia Autonóm Körzet állattenyésztési és halászati főigazgatóságának hivatalos flottanyilvántartásában szereplő hajókra vonatkozik, amelyek halászati tevékenységéről több mint öt évre visszamenően rendelkezésre állnak feljegyzések, és amelyek az üveggébre (Aphia minuta) irányuló, hajóról működtetett kerítőhálóval végzett halászatot szabályozó irányítási tervvel összhangban fogják végezni tevékenységüket.

               (5)

               Az irányítási terv nem rendelkezik a halászati erőkifejtés növeléséről, előírásai szerint amennyiben a 29 engedéllyel rendelkező halászhajó valamelyike felhagy a halászattal, csak mind motorteljesítmény, mind hossz tekintetében azzal megegyező vagy annál kisebb kapacitású hajó léphet a helyébe a nyilvántartásban.

               (6)

               2012. november 5. és 9. között megtartott plenáris ülésén a Halászati Tudományos, Műszaki és Gazdasági Bizottság (HTMGB) értékelte a Spanyolország által kért eltérést és a vonatkozó irányítási terv tervezetét.

               (7)

               Az irányítási tervet Spanyolország a Mezőgazdasági és Vízügyi Regionális Minisztérium által 2013. március 27-én hozott, az üveggéb (Aphia minuta) halászatára vonatkozó rendelet (2) jóváhagyása révén fogadta el, az 1967/2006/EK rendelet 19. cikke (2) bekezdésének megfelelően.

               (8)

               A Spanyolország által kért eltérés megfelel az 1967/2006/EK rendelet 13. cikkének (5) és (9) bekezdésében meghatározott feltételeknek.

               (9)

               Figyelembe véve egyrészt a kontinentális talapzat korlátozott méretét, másrészt a célfaj elterjedési területét – az üveggéb ugyanis csupán a part menti övezetek bizonyos részein és 50 méternél sekélyebb vizekben fordul elő –, megállapítható, hogy a halászterület kiterjedése korlátozott.

               (10)

               A halászat nem végezhető más felszereléssel, nincs számottevő hatással védett élőhelyekre, és kifejezetten szelektív, mivel a kerítőhálókat a vízoszlopban vontatják, így azok nem érintkeznek a tengerfenékkel. A tengerfenéken végzett halászat káros volna a célfajra nézve, és nem tenné lehetővé a szelektív halászatot, mivel e halfaj igen kistestű.

               (11)

               A Spanyolország által kért eltérés korlátozott számú hajót érint, mindössze 29-et.

               (12)

               Az érintett halászati tevékenységek megfelelnek a védett élőhelyek kapcsán az 1967/2006/EK rendelet 4. cikke (1) bekezdésének második albekezdésében előírt feltételeknek; ez az albekezdés eltérés útján bizonyos körülmények között lehetővé teszi a védett élőhelyek felett folytatott halászatot, amennyiben az nem jár a tengeri fűágy érintésével.

               (13)

               Az 1967/2006/EK rendelet 8. cikke (1) bekezdésének h) pontjában foglalt követelmény nem alkalmazandó, mivel vonóhálós hajókra vonatkozik.

               (14)

               Mivel a szóban forgó halászati tevékenység rendkívül szelektív, környezeti hatása elhanyagolható, és nem vonatkozik rá az 1967/2006/EK rendelet 4. cikkének (5) bekezdése, alkalmazható az 1967/2006/EK rendelet 9. cikkének (7) bekezdésében a legkisebb szembőség tekintetében előírt eltérés. Így a legkisebb szembőségre vonatkozóan a 9. cikk (3) bekezdésében meghatározott szabályok nem alkalmazandók.

               (15)

               A spanyol hatóságok halászati irányítási terve rendelkezik a halászati tevékenységek felügyeletéről, ezáltal teljesíti az 1967/2006/EK rendelet 13. cikkének (9) bekezdésében és az 1224/2009/EK tanácsi rendelet (3) 14. cikkében meghatározott feltételeket.

               (16)

               A szóban forgó halászati tevékenység a parttól igen kis távolságra zajlik, ezért nem zavarja más hajók tevékenységét.

               (17)

               Az irányítási terv gondoskodik arról, hogy az 1967/2006/EK rendelet III. mellékletében említett fajok fogásai a lehető legkisebbek legyenek, és hogy a halászati tevékenységek ne irányuljanak lábasfejűekre.

               (18)

               Ennek megfelelően a kért eltérést helyénvaló engedélyezni.

               (19)

               Indokolt előírni, hogy Spanyolország kellő időben és az irányítási tervben előírt felügyeleti tervnek megfelelően jelentést tegyen a Bizottság felé.

               (20)

               Amennyiben Spanyolország kérésével összhangban az eltérés időbeli hatálya korlátozott, lehetőség nyílik gyors korrekciós intézkedések alkalmazására abban az esetben, ha a Bizottságnak benyújtott jelentés szerint a kiaknázott állomány védelmi helyzete romlana, és egyben arra is, hogy egy későbbi, kiigazított gazdálkodási terv szilárdabb tudományos alapokra épüljön.

               (21)

               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

         ELFOGADTA EZT A RENDELETET:
   1. cikk
   Eltérés
   Az 1967/2006/EK rendelet 13. cikkének (1) bekezdése nem alkalmazandó a Murcia Autonóm Körzet partjainál található spanyol felségvizeken az üveggébre (Aphia minuta) irányuló, olyan hajók által folytatott kerítőhálós halászatára, amelyek:

               a)

               szerepelnek Murcia Autonóm Körzet állattenyésztési és halászati főigazgatóságának hivatalos tengeri flottanyilvántartásában;

               b)

               halászati tevékenységéről több mint öt évre visszamenően rendelkezésre állnak feljegyzések, és nem okoznak jövőbeli növekedést a halászati erőkifejtésben; továbbá

               c)

               rendelkeznek halászati engedéllyel és a Spanyolország által az 1967/2006/EK rendelet 19. cikkének (2) bekezdésével összhangban elfogadott halászati irányítási terv (a továbbiakban: irányítási terv) keretében végzik tevékenységüket.

         Az említett eltérés e rendelet hatálybalépésétől fogva három évig alkalmazandó.
   2. cikk
   Felügyeleti terv és jelentéstétel
   Spanyolország az 1. cikk c) pontjában említett irányítási tervben előírt felügyeleti tervvel összhangban e rendelet hatálybalépésétől számítva három éven belül jelentést tesz a Bizottság felé.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 12-én.

            a Bizottság részéről

            az elnök

         José Manuel BARROSO

      (1)  HL L 409., 2006.12.30., 11. o.

      (2)  „Orden de 27 de marzo de 2013 de la Consejería de Agricultura y Agua, por la que se regula la pesquería del chanquete (Aphia minuta) en aguas interiores de la Región de Murcia”, Murciai Hivatalos közlöny, 78. szám, 2013.4.6., 13950. o.

      (3)  HL L 343., 2009.12.22., 1. o.


title: A Bizottság 1167/2013/EU végrehajtási rendelete ( 2013. november 18. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               19.11.2013

               HU

               Az Európai Unió Hivatalos Lapja

               L 309/25

         A BIZOTTSÁG 1167/2013/EU VÉGREHAJTÁSI RENDELETE
   (2013. november 18.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 18-án.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  46,1

                  MA

                  40,6

                  MK

                  55,3

                  TR

                  116,2

                  ZZ

                  64,6

                  0707 00 05

                  AL

                  45,1

                  MK

                  57,9

                  TR

                  126,2

                  ZZ

                  76,4

                  0709 93 10

                  MA

                  86,2

                  TR

                  152,0

                  ZZ

                  119,1

                  0805 20 10

                  MA

                  80,7

                  ZZ

                  80,7

                  0805 20 30, 0805 20 50, 0805 20 70, 0805 20 90

                  IL

                  78,7

                  TR

                  69,3

                  UY

                  56,3

                  ZZ

                  68,1

                  0805 50 10

                  TR

                  71,5

                  ZZ

                  71,5

                  0806 10 10

                  BR

                  245,1

                  LB

                  251,9

                  PE

                  258,8

                  TR

                  163,3

                  US

                  347,2

                  ZZ

                  253,3

                  0808 10 80

                  BR

                  93,9

                  CL

                  102,3

                  MK

                  38,5

                  NZ

                  93,9

                  US

                  181,0

                  ZA

                  200,2

                  ZZ

                  118,3

                  0808 30 90

                  CN

                  57,5

                  TR

                  128,9

                  ZZ

                  93,2

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 320/2014/EU végrehajtási rendelete ( 2014. március 27. ) a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról szóló 73/2009/EK tanácsi rendelet VIII. mellékletének módosításáról

text:
               28.3.2014

               HU

               Az Európai Unió Hivatalos Lapja

               L 93/81

         A BIZOTTSÁG 320/2014/EU VÉGREHAJTÁSI RENDELETE
   (2014. március 27.)
   a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról szóló 73/2009/EK tanácsi rendelet VIII. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 57a. cikke (7) bekezdésére,
   mivel:

               (1)

               Horvátország a 73/2009/EK rendelet 57a. cikke (9) bekezdésének megfelelően 2014. január 31-ig értesítette a Bizottságot a 2013-ban aknamentesített és ismét mezőgazdasági célú használatba vett földterület nagyságáról. Az értesítés magában foglalta a 2014. és az azt követő igénylési évekre rendelkezésre álló kapcsolódó költségvetési keretösszegre vonatkozó tájékoztatást is. A 73/2009/EK rendelet 121. cikkében említett növekedési ütemezés alapján a szóban forgó rendelet VIII. mellékletét ennek megfelelően módosítani kell.

               (2)

               Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,

         ELFOGADTA EZT A RENDELETET:
   1. cikk
   A 73/2009/EK rendelet VIII. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 27-én.

            a Bizottság részéről

            az elnök

         José Manuel BARROSO

      (1)  HL L 30., 2009.1.31., 16. o.

      MELLÉKLET
      A 73/2009/EK rendelet VIII. melléklete a következőképpen módosul:

                  1.

                  A 2. táblázatban, a 2014. évhez tartozó oszlopban a Horvátországra vonatkozó bejegyzés helyébe a következő szöveg lép:

                              (ezer EUR)

                              2014

                              „Horvátország

                              114 180”

                  2.

                  A 3. táblázatban, a 2014. évhez tartozó oszlopban a Horvátországra vonatkozó bejegyzés helyébe a következő szöveg lép:

                              (ezer EUR)

                              2014

                              „Horvátország

                              114 180”


title: A Bizottság 1075/2012/EU végrehajtási rendelete ( 2012. november 15. ) a gabonaágazatban 2012. november 16-tól alkalmazandó behozatali vámok megállapításáról

text:
               16.11.2012

               HU

               Az Európai Unió Hivatalos Lapja

               L 319/3

         A BIZOTTSÁG 1075/2012/EU VÉGREHAJTÁSI RENDELETE
   (2012. november 15.)
   a gabonaágazatban 2012. november 16-tól alkalmazandó behozatali vámok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendelet alkalmazásának szabályairól (behozatali vámok a gabonaágazatban) szóló, 2010. július 20-i 642/2010/EU bizottsági rendeletre (2) és különösen annak 2. cikke (1) bekezdésére,
   mivel:

               (1)

               Az 1234/2007/EK rendelet 136. cikkének (1) bekezdése előírja, hogy a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékek behozatali vámja megegyezik az adott szállítmányra alkalmazandó CIF-importárnak az e termékekre behozataluk esetén érvényes, 55 %-kal megnövelt intervenciós árból történő kivonásával kapott összeggel. Az említett vám azonban nem haladhatja meg a közös vámtarifában meghatározott vámtételt.

               (2)

               Az 1234/2007/EK rendelet 136. cikkének (2) bekezdése előírja, hogy a hivatkozott cikk (1) bekezdésében említett behozatali vám kiszámítása céljából a szóban forgó termékekre szabályos időközönként meg kell állapítani a reprezentatív CIF-importárakat.

               (3)

               A 642/2010/EU rendelet 2. cikkének (2) bekezdése értelmében a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékekre vonatkozó behozatali vám kiszámításához a szóban forgó rendelet 5. cikkében előírt módszerrel meghatározott napi reprezentatív CIF-importárat kell alkalmazni.

               (4)

               Helyénvaló megállapítani a 2012. november 16-tól kezdődő időszakra vonatkozó behozatali vámokat, amelyek alkalmazása új behozatali vámok megállapításáig tart.

               (5)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt e rendeletet kihirdetése napján hatályba léptetni,

         ELFOGADTA EZT A RENDELETET:
   1. cikk
   A gabonaágazatban 2012. november 16-tól alkalmazandó, az 1234/2007/EK rendelet 136. cikkének (1) bekezdésében említett behozatali vámokat e rendelet I. melléklete határozza meg, a II. mellékletben ismertetett adatok alapján.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 15-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 187., 2010.7.21., 5. o.

      I. MELLÉKLET

         Az 1234/2007/EK rendelet 136. cikkének (1) bekezdésében említett termékekre 2012. november 16-tól alkalmazandó behozatali vámok

                  KN-kód

                  Árumegnevezés

                  Behozatali vám (1)

                  (EUR/t)

                  1001 19 00
                  1001 11 00

                  DURUMBÚZA, kiváló minőségű

                  0,00

                  közepes minőségű

                  0,00

                  gyenge minőségű

                  0,00

                  ex 1001 91 20

                  KÖZÖNSEGES BÚZA, vetőmag

                  0,00

                  ex 1001 99 00

                  KÖZÖNSÉGES BÚZA, kiváló minőségű, a vetőmag kivételével

                  0,00

                  1002 10 00
                  1002 90 00

                  ROZS

                  0,00

                  1005 10 90

                  KUKORICA, vetőmag, a hibrid kivételével

                  0,00

                  1005 90 00

                  KUKORICA, a vetőmag kivételével (2)

                  0,00

                  1007 10 90
                  1007 90 00

                  CIROKMAG, a hibrid vetőmag kivételével

                  0,00

         (1)  Az importőr a 642/2010/EU rendelet 2. cikke (4) bekezdésének alkalmazásában a következő vámcsökkentésben részesülhet:

                  —

                  tonnánként 3 EUR, ha a kirakodási kikötő a Földközi-tengeren (a Gibraltári-szoroson túl) vagy a Fekete-tengeren található, az Unióba az Atlanti-óceánon vagy a Szuezi-csatornán keresztül érkező áruk esetében,

                  —

                  tonnánként 2 EUR, ha a kirakodási kikötő Dániában, Észtországban, Írországban, Lettországban, Litvániában, Lengyelországban, Finnországban, Svédországban, az Egyesült Királyságban vagy az Ibériai-félsziget atlanti-óceáni partján van, az Unióba az Atlanti-óceánon keresztül érkező áruk esetében.

         (2)  Az importőr tonnánként 24 EUR mértékű átalány-vámcsökkentésben részesülhet, amennyiben a 642/2010/EU rendelet 3. cikkében megállapított feltételek teljesülnek.

      II. MELLÉKLET

         Az I. mellékletben megállapított vámok kiszámításánál figyelembe vett adatok

      2.11.2012-14.11.2012

                  1.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              (EUR/t)

                              Közönséges búza (1)

                              Kukorica

                              Durumbúza, kiváló minőségű

                              Durumbúza, közepes minőségű (2)

                              Durumbúza, gyenge minőségű (3)

                              Tőzsde

                              Minnéapolis

                              Chicago

                              —

                              —

                              —

                              Tőzsdei jegyzés

                              285,11

                              226,67

                              —

                              —

                              —

                              FOB-ár USA

                              —

                              —

                              271,92

                              261,92

                              241,92

                              Felár a Mexikói-öböl esetében

                              —

                              22,34

                              —

                              —

                              —

                              Felár a Nagy-tavak esetében

                              22,87

                              —

                              —

                              —

                              —

                  2.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              Szállítási költség: Mexikói-öböl–Rotterdam:

                              13,68 EUR/t

                              Szállítási költség: Nagy-tavak–Rotterdam:

                              47,71 EUR/t

         (1)  Tonnánként 14 EUR felárral együtt (a 642/2010/EU rendelet 5. cikkének (3) bekezdése).

         (2)  Tonnánként 10 EUR engedmény (a 642/2010/EU rendelet 5. cikkének (3) bekezdése).

         (3)  Tonnánként 30 EUR engedmény (a 642/2010/EU rendelet 5. cikkének (3) bekezdése).


title: A Bizottság 552/2014/EU végrehajtási rendelete ( 2014. május 22. ) az 1484/95/EK rendeletnek a baromfihús- és tojáságazatban alkalmazandó vonatkozó irányadó árak tekintetében történő módosításáról

text:
               23.5.2014

               HU

               Az Európai Unió Hivatalos Lapja

               L 155/20

         A BIZOTTSÁG 552/2014/EU VÉGREHAJTÁSI RENDELETE
   (2014. május 22.)
   az 1484/95/EK rendeletnek a baromfihús- és tojáságazatban alkalmazandó vonatkozó irányadó árak tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
   mivel:

               (1)

               Az 1484/95/EK bizottsági rendelet (2) meghatározta a baromfihús- és tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

               (2)

               Az irányadó árak meghatározásának alapjául szolgáló, rendszeresen ellenőrzött adatokból megállapítható, hogy az irányadó árakat bizonyos baromfihús- és tojáságazati termékek, illetve a tojásalbumin behozatala vonatkozásában a származási hely szerinti árkülönbségek figyelembevételével módosítani kell.

               (3)

               Ezért az 1484/95/EK rendeletet ennek megfelelően módosítani kell.

               (4)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 1484/95/EK rendelet I. mellékletének helyébe az e rendelet mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 22-én.

            a Bizottság részéről,

            az elnök nevében,
         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 145., 1995.6.29., 47. o.

      MELLÉKLET

            „I. MELLÉKLET

                        KN-kód

                        Árumegnevezés

                        Irányadó ár
                        (EUR/100 kg)

                        A 3. cikk (3) bekezdésében említett biztosíték
                        (EUR/100 kg)

                        Származási hely (1)

                        0207 12 10

                        Tisztított és bontott, 70 %-os csirke, fagyasztva

                        118,5

                        0

                        AR

                        0207 12 90

                        Tisztított és bontott, 65 %-os csirke, fagyasztva

                        130,3

                        0

                        AR

                        144,3

                        0

                        BR

                        0207 14 10

                           Gallus domesticus darabolva, csont nélkül, fagyasztva,

                        286,0

                        4

                        AR

                        219,8

                        24

                        BR

                        324,5

                        0

                        CL

                        253,5

                        14

                        TH

                        0207 14 60

                        Csirkecomb, fagyasztva

                        138,5

                        1

                        BR

                        0207 27 10

                        Pulykadarabok, csont nélkül, fagyasztva

                        314,6

                        0

                        BR

                        326,4

                        0

                        CL

                        0408 91 80

                        Tojássárgája

                        422,2

                        0

                        AR

                        1602 32 11

                        Kakas- vagy tyúkkészítmény főzés nélkül

                        246,6

                        12

                        BR

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A »ZZ« kód jelentése: »egyéb származási hely«.”


title: A Bizottság 928/2012/EU végrehajtási rendelete ( 2012. október 8. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Phú Quc [OEM])

text:
               11.10.2012

               HU

               Az Európai Unió Hivatalos Lapja

               L 277/1

         A BIZOTTSÁG 928/2012/EU VÉGREHAJTÁSI RENDELETE
   (2012. október 8.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Phú Quốc [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Vietnam kérelmét (2) a „Phú Quốc” elnevezés bejegyzésére.

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 8-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 1., 2012.1.4., 12. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.7. osztály:   Friss hal, puhatestűek és rákfélék, valamint ezekből készült termékek

      VIETNAM
      Phú Quốc (OEM)


title: A Bizottság 448/2013/EU végrehajtási rendelete ( 2013. május 15. ) a nem uniós ABAK-ok referencia-tagállamának a 2011/61/EU európai parlamenti és tanácsi irányelv szerinti meghatározását szolgáló eljárás létrehozásáról

text:
               16.5.2013

               HU

               Az Európai Unió Hivatalos Lapja

               L 132/3

         A BIZOTTSÁG 448/2013/EU VÉGREHAJTÁSI RENDELETE
   (2013. május 15.)
   a nem uniós ABAK-ok referencia-tagállamának a 2011/61/EU európai parlamenti és tanácsi irányelv szerinti meghatározását szolgáló eljárás létrehozásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az alternatívbefektetésialap-kezelőkről, valamint a 2003/41/EK és a 2009/65/EK irányelv, továbbá az 1060/2009/EK és az 1095/2010/EU rendelet módosításáról szóló, 2011. június 8-i 2011/61/EU európai parlamenti és tanácsi irányelvre (1) és különösen annak 37. cikke (14) bekezdésére,
   mivel:

               (1)

               A 2011/61/EU irányelv 37. cikke (4) bekezdésének b) pontjában, c) pontjának i. alpontjában, e) és f) pontjában, valamint g) pontjának i. alpontjában említett helyzetekben egynél több tagállam tekinthető azon nem uniós alternatívbefektetésialap-kezelő (ABAK) lehetséges referencia-tagállamának, amely uniós alternatív befektetési alapok (ABA-k) kezelését és/vagy az általa kezelt ABA-k Unióban történő forgalmazását tervezi. Ezekben az esetekben a nem uniós ABAK-nak kérelmet kell benyújtania e tagállamok hatáskörrel rendelkező hatóságaihoz referencia-tagállamának megállapítása céljából. A kérelemhez csatolni kell az ezen ABAK referencia-tagállamának megállapításához szükséges minden releváns információt és dokumentumot. A referencia-tagállamot az érintett hatáskörrel rendelkező hatóságok közös határozat elfogadásával határozzák meg. Ki kell alakítani az érintett hatáskörrel rendelkező hatóságok által a referencia-tagállam meghatározása során követendő eljárást. Miközben a referencia-tagállam kijelölése az érintett tagállamok hatáskörrel rendelkező hatóságainak közös felelőssége, az 1095/2010/EU európai parlamenti és tanácsi rendelettel (2) létrehozott Európai Értékpapírpiaci Hatóság (EÉPH) feladata annak biztosítása, hogy e döntéshozatalban minden lehetséges referencia-tagállam megfelelő módon részt vegyen; az EÉPH emellett a megegyezés céljából segítséget nyújt.

               (2)

               A referencia-tagállam meghatározásakor követendő eljárás eltér a 2011/61/EU irányelv szerinti útlevél iránti kérelem eljárásától. Ha meghatározásra került a referencia-tagállam, az érintett nem uniós ABAK-nak e tagállam hatáskörrel rendelkező hatóságához kell benyújtania az engedély iránti kérelmet, a 2011/61/EU irányelv 7. és 8. cikke szerinti eljárást követve és az ABAK-okra e cikkek értelmében alkalmazandó feltételek szerint.

               (3)

               A 2011/61/EU irányelv arra kötelezi a tagállamokat, hogy 2013. július 22-től kezdve alkalmazzák az említett irányelvet átültető törvényi, rendeleti és közigazgatási rendelkezéseket. A 2011/61/EU irányelv 67. cikkének (6) bekezdésében előírt felhatalmazáson alapuló jogi aktus sérelme nélkül ezért e rendelet alkalmazása is ezen időponttól kezdődik.

               (4)

               Az e rendeletben előírt intézkedések összhangban vannak az európai értékpapír-bizottság véleményével,

         ELFOGADTA EZT A RENDELETET:
   1. cikk
   A referencia-tagállam több lehetséges referencia-tagállam közül történő kiválasztásának eljárása
   (1)   Amennyiben egy uniós alternatív befektetési alapokat (ABA-kat) forgalmazás nélkül kezelni kívánó vagy a kezelésében lévő ABA-kat az Unióban forgalmazni kívánó nem uniós alternatívbefektetésialap-kezelő (ABAK) a 2011/61/EU irányelv 37. cikke (4) bekezdésének második albekezdése szerint referencia-tagállamának meghatározására kérelmet nyújt be, e kérelemnek írásos formát kell öltenie, és a címzettek körének valamennyi lehetséges referencia-tagállam hatáskörrel rendelkező hatóságait tartalmaznia kell. A kérelemben minden lehetséges referencia-tagállamot fel kell sorolni.
   (2)   A nem uniós ABAK által benyújtott kérelemnek tartalmaznia kell minden, a referencia-tagállam meghatározásához szükséges információt és dokumentumot.
   (3)   A 2011/61/EU irányelv 37. cikke (4) bekezdésének b) pontjában említett helyzetben ezen információk és dokumentumok a következőket foglalják magukban:

               a)

               azon tagállamok felsorolása, ahol a nem uniós ABAK által kezelt ABA-k letelepedettek;

               b)

               azon tagállamok felsorolása, ahol a nem uniós ABAK eszközöket kezel;

               c)

               a különböző tagállamokban a nem uniós ABAK kezelésében lévő eszközök összege.

         (4)   A 2011/61/EU 37. cikke (4) bekezdése c) pontjának i. alpontjában említett helyzetben ezen információk és dokumentumok a következőket foglalják magukban:

               a)

               azon tagállam megnevezése, ahol a nem uniós ABAK által kezelt ABA letelepedett;

               b)

               azon tagállamok felsorolása, ahol a nem uniós ABAK forgalmazni kívánja az ABA-t.

         (5)   A 2011/61/EU irányelv 37. cikke (4) bekezdése e) pontjában és g) pontjának i. alpontjában említett helyzetekben ezen információk és dokumentumok a következőket foglalják magukban:

               a)

               azon tagállamok felsorolása, ahol a valamely nem uniós ABAK által kezelt ABA-k letelepedettek;

               b)

               a nem uniós ABAK azon szándékát igazolni képes forgalmazási stratégia leírása, hogy egy adott ABA-t vagy több ABA-t egy adott tagállamban vagy több tagállamban forgalmazni kíván és hatékony forgalmazási tevékenységet kíván kialakítani bizonyos tagállamokban, megadva legalább a következőket:

                           i.

                           azon tagállamokat, ahol a forgalmazók (és saját forgalmazás esetén az ABAK) az ABAK által kezelt ABA befektetési jegyeit és részvényeit forgalmazni fogják, jelezve az adott tagállam részesedését a teljes uniós forgalmazásból (a kezelt eszközök tekintetében);

                           ii.

                           az azon tagállamokban lakóhellyel rendelkező befektetők várható számának becslését, ahol az ABAK forgalmazni kívánja az ABA-kat;

                           iii.

                           a tagállamok azon hivatalos nyelveit, amelyekre az ajánlatot és a reklámanyagokat lefordították vagy le fogják fordítani;

                           iv.

                           a marketingtevékenységek megoszlását azon tagállamok között, amelyekben az ABAK forgalmazni kívánja az ABA-kat, figyelembe véve mindenekelőtt a reklámok és a road show-k fontosságát és gyakoriságát.

         (6)   A 2011/61/EU 37. cikke (4) bekezdésének f) pontjában említett helyzetben ezen információk és dokumentumok az e cikk (5) bekezdésének b) pontjában meghatározott információkat foglalják magukban.
   (7)   A lehetséges referencia-tagállamok hatáskörrel rendelkező hatóságaiként valamely nem uniós ABAK által megszólított hatáskörrel rendelkező hatóságok az e cikk (1) bekezdésében említett kérelem kézhezvételét követően haladéktalanul, de legkésőbb három munkanapon belül kapcsolatba lépnek egymással és az Európai Értékpapírpiaci Hatósággal (EÉPH) annak eldöntésére, hogy a 2011/61/EU irányelv 37. cikkének (4) bekezdése értelmében vannak-e még az Unióban más, potenciálisan érintett hatáskörrel rendelkező hatóságok.
   Az EÉPH kérésére a hatáskörrel rendelkező hatóságok haladéktalanul az EÉPH rendelkezésére bocsátják a nem uniós ABAK által benyújtott hiánytalan kérelmet.
   (8)   Amennyiben úgy határoznak, hogy más unióbeli hatáskörrel rendelkező hatóságok is érintettek lehetnek, az EÉPH haladéktalanul tájékoztatja azokat, és biztosítja, hogy a nem uniós ABAK által benyújtott hiánytalan kérelem továbbításra kerüljön hozzájuk.
   (9)   Bármely, az eljárásban érintett hatáskörrel rendelkező hatóság és az EÉPH további releváns, a referencia-tagállam meghatározásához szükséges információkat és dokumentumokat kérhet a nem uniós ABAK-tól.
   E kiegészítő információk és dokumentumok iránti kérelmet írásos formában, indokolással ellátva kell benyújtani, az összes többi hatáskörrel rendelkező hatóság és az EÉPH egyidejű tájékoztatása mellett.
   Amint a kérelmező hatáskörrel rendelkező hatóság vagy az EÉPH kézhez kapja a kért kiegészítő információkat vagy dokumentumokat, azokat haladéktalanul továbbítja az összes többi érintett hatáskörrel rendelkező hatóságnak, illetve az EÉPH-nak.
   (10)   Az (1) bekezdésben említett kérelemnek az ABAK által megszólított hatáskörrel rendelkező hatóság vagy adott esetben a (8) bekezdésnek megfelelően valamely más unióbeli, hatáskörrel rendelkező hatóság általi kézhezvételét követő egy héten belül minden érintett hatáskörrel rendelkező hatóság véleményt ad egymásnak és az EÉPH-nak a megfelelő referencia-tagállam meghatározására vonatkozóan.
   (11)   Ezt követően valamennyi hatáskörrel rendelkező hatóság együtt határozza meg a referencia-tagállamot. A referencia-tagállam meghatározására legkésőbb egy hónappal azt követően kerül sor, hogy a nem uniós ABAK vagy adott esetben a (8) bekezdés szerint más unióbeli hatáskörrel rendelkező hatóságok által azonosított hatáskörrel rendelkező hatóságok kézhez kapták a kérelmet.
   Kiegészítő információkra vonatkozó kérelem esetén az első albekezdésben említett határidő meghosszabbodik a (9) bekezdésben említett, kiegészítő információra és dokumentumokra irányuló kérelem benyújtása és az ezen információk és dokumentumok beérkezése közötti időszakkal.
   (12)   Az EÉPH az 1095/2010/EU rendelet 31. cikkével összhangban segíti az érintett hatáskörrel rendelkező hatóságokat és szükség esetén elősegíti a referencia-tagállam meghatározását.
   (13)   A referencia-tagállamként meghatározott tagállam hatáskörrel rendelkező hatósága írásban, indokolatlan késlekedés nélkül tájékoztatja e döntésről a nem uniós ABAK-ot.
   (14)   Amennyiben a kérelmező nem uniós ABAK a döntést követő hét napon belül nem kap írásban tájékoztatást, vagy amennyiben az érintett hatáskörrel rendelkező hatóságok az e cikk (11) bekezdésének első albekezdésében említett határidőn belül nem határozzák meg a referencia-tagállamot, a kérelmező nem uniós ABAK a 2011/61/EU irányelv 37. cikke (4) bekezdésének második albekezdésében foglalt kritériumokkal összhangban maga választhatja meg a referencia-tagállamát.
   A nem uniós ABAK haladéktalanul, írásban tájékoztatja az eredetileg megszólított összes hatáskörrel rendelkező hatóságot és az EÉPH-t az általa választott referencia-tagállamról.
   (15)   Amennyiben a nem uniós ABAK által választott referencia-tagállam és a hatáskörrel rendelkező hatóságok által meghatározott referencia-tagállam különbözik, az érintett hatáskörrel rendelkező hatóságok a lehető leghamarabb, de legkésőbb az ABAK választásáról szóló, (14) bekezdés szerinti tájékoztatást követő két munkanapon belül tájékoztatják a nem uniós ABAK-ot az általuk meghatározott referencia-tagállamról. Ebben az esetben a hatáskörrel rendelkező hatóságok döntése érvényesül.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. július 22-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 15-én.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 1. o.

      (2)  HL L 331., 2010.12.15., 84. o.


title: A Bizottság (EU) 2017/242 végrehajtási rendelete (2017. február 10.) az intézkedések alól egy malajziai exportáló gyártó számára biztosítható mentesség megállapítása, a dömpingellenes vámnak az érintett exportáló gyártótól származó behozatalok tekintetében való hatályon kívül helyezése és az érintett exportáló gyártótól származó behozatalok nyilvántartásba vételi kötelezettségének bevezetése céljából az (EU) 2016/184 és az (EU) 2016/185 bizottsági végrehajtási rendelet (a Kínai Népköztársaságból származó vagy ott feladott kristályos szilícium fotovillamos modulok és alapvető részeik [azaz elemek] behozatalára kivetett végleges kiegyenlítő és dömpingellenes vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik [azaz elemek] behozatalára történő kiterjesztéséről) felülvizsgálatának megindításáról

text:
               11.2.2017

               HU

               Az Európai Unió Hivatalos Lapja

               L 36/47

         A BIZOTTSÁG (EU) 2017/242 VÉGREHAJTÁSI RENDELETE
   (2017. február 10.)
   az intézkedések alól egy malajziai exportáló gyártó számára biztosítható mentesség megállapítása, a dömpingellenes vámnak az érintett exportáló gyártótól származó behozatalok tekintetében való hatályon kívül helyezése és az érintett exportáló gyártótól származó behozatalok nyilvántartásba vételi kötelezettségének bevezetése céljából az (EU) 2016/184 és az (EU) 2016/185 bizottsági végrehajtási rendelet (a Kínai Népköztársaságból származó vagy ott feladott kristályos szilícium fotovillamos modulok és alapvető részeik [azaz elemek] behozatalára kivetett végleges kiegyenlítő és dömpingellenes vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik [azaz elemek] behozatalára történő kiterjesztéséről) felülvizsgálatának megindításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: dömpingellenes alaprendelet) és különösen annak 11. cikke (4) bekezdésére, 13. cikke (4) bekezdésére és 14. cikke (5) bekezdésére, valamint az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (2) (a továbbiakban: szubvencióellenes alaprendelet) és különösen annak 23. cikke (6) bekezdésére és 24. cikke (5) bekezdésére,
   a tagállamok tájékoztatását követően,
   mivel:
   1.   A KÉRELEM

               (1)

               Az Európai Bizottsághoz (a továbbiakban: a Bizottság) a dömpingellenes alaprendelet 11. cikkének (4) bekezdése és 13. cikkének (4) bekezdése, valamint a szubvencióellenes alaprendelet 23.cikkének (6) bekezdése értelmében kérelem érkezett a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára kivetett, majd a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára kiterjesztett dömpingellenes és kiegyenlítő intézkedések alóli, a kérelmezőre vonatkozó mentesség iránt.

               (2)

               A kérelmet 2016. október 21-én nyújtotta be a Jinko Solar Technology SDN.BHD (a továbbiakban: a kérelmező), a kristályos szilícium fotovillamos modulok vagy panelek és a kristályos szilícium fotovillamos modulokban vagy panelekben használatos elemek egy Malajziában működő exportáló gyártója.

         2.   A FELÜLVIZSGÁLAT TÁRGYÁT KÉPEZŐ TERMÉK

               (3)

               A felülvizsgálat tárgyát képező termék a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem –, jelenleg az ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 és ex 8541 40 90 KN-kód alá tartozó kristályos szilícium fotovillamos modulok vagy panelek és a kristályos szilícium fotovillamos modulokban vagy panelekben használatos (legfeljebb 400 mikrométer vastagságú) elemek.

               (4)

               A következő terméktípusok nem tartoznak a felülvizsgálat tárgyát képező termék fogalmába:

                           —

                           olyan, hatnál kevesebb elemből álló, hordozható napelemes töltő, amely készülékek elektromos energiával való ellátását biztosítja, illetve elemtöltőként működik,

                           —

                           fotovillamos vékonyréteg termékek,

                           —

                           olyan kristályos szilícium fotovillamos termékek, amelyeket tartósan integráltak olyan elektronikus termékekbe, amelyeknek a funkciója nem a villamosenergia-termelés, és amelyek az integrált kristályos szilícium fotovillamos elem(ek) által termelt villamos energiát felhasználják,

                           —

                           legfeljebb 50 V DC kimeneti feszültségű és legfeljebb 50 W kimeneti teljesítményű modulok vagy panelek, amelyeket kizárólag azonos feszültség- és teljesítményértékekkel rendelkező rendszerekben elemtöltőként való közvetlen felhasználásra szántak.

         3.   MEGLÉVŐ INTÉZKEDÉSEK

               (5)

               A Tanács 1238/2013/EU (3) és 1239/2013/EU végrehajtási rendeletével (4) dömpingellenes és kiegyenlítő intézkedéseket (a továbbiakban: az eredeti intézkedések) vetett ki a Kínai Népköztársaságból származó vagy ott feladott kristályos szilícium fotovillamos modulok vagy panelek és a kristályos szilícium fotovillamos modulokban használatos elemek és alapvető részeik (azaz elemek) behozatalára. Egy kötelezettségvállalási megállapodást is elfogadtak. A Bizottság az (EU) 2016/184 (5) és az (EU) 2016/185 végrehajtási rendelettel (6) kiterjesztette az intézkedéseket (a továbbiakban: a kiterjesztett intézkedések) a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára, egyes, külön említett vállalatok által gyártott áruk behozatalának kivételével.

               (6)

               2015. december 5-én a Bizottság megindította a dömpingellenes intézkedések (7) és a kiegyenlítő intézkedések hatályvesztési felülvizsgálatát (8), valamint egy időközi felülvizsgálatot indított (9). Ezek a felülvizsgálatok folyamatban vannak.

         4.   A FELÜLVIZSGÁLAT INDOKAI

               (7)

               A kérelmező azt állította, hogy a kiterjesztett intézkedéseket eredményező vizsgálat vizsgálati időszaka alatt – azaz 2014. április 1. és 2015. március 31. között – nem exportálta az Unióba a felülvizsgálat tárgyát képező terméket.

               (8)

               A kérelmező azt is állította, hogy nem játszotta ki a meglévő intézkedéseket.

               (9)

               A kérelmező továbbá azt állította, hogy a kiterjesztett intézkedések elrendeléséhez vezető vizsgálat vizsgálati időszaka után visszavonhatatlan szerződéses kötelezettséget vállalt jelentős mennyiségnek az Unióba történő kivitelére.

         5.   AZ ELJÁRÁS

   5.1.   Az eljárás megindítása

               (10)

               A Bizottság megvizsgálta a rendelkezésre álló bizonyítékokat és arra a következtetésre jutott, hogy elegendő bizonyíték áll rendelkezésre a dömpingellenes alaprendelet 11. cikkének (4) bekezdése és 13. cikkének (4) bekezdése, valamint a szubvencióellenes alaprendelet 23. cikke (6) bekezdése szerinti, arra vonatkozó vizsgálat megindításához, hogy mentesség adható-e a kérelmezőnek a kiterjesztett intézkedések alól.

               (11)

               Az érintettként ismert uniós gazdasági ágazatot a Bizottság tájékoztatta a felülvizsgálati kérelemről és megadta a lehetőséget számukra észrevételeik megtételére. Az uniós gazdasági ágazat azt állította, hogy a kijátszás kockázata különösen nagy, mivel a kérelmező kapcsolatban áll egy, az intézkedések hatálya alá tartozó olyan kínai csoporttal, amely visszavonta kötelezettségvállalását (10).

               (12)

               A Bizottság különös figyelmet szentel ennek a kapcsolatnak és gondosan megvizsgálja, hogy a meglévő intézkedések hatálya alá tartozó vállalatokkal létesített kapcsolat nem az intézkedések kijátszásának céljával jött-e létre. A Bizottság azt is fontolóra veszi, hogy – ha a vizsgálat arra a következtetésre jut, hogy a mentesség megállapítása indokolt – szükséges-e különleges nyomonkövetési feltételek alkalmazása.

         5.2.   A meglévő dömpingellenes intézkedések hatályon kívül helyezése és a behozatal nyilvántartásba vétele

               (13)

               A dömpingellenes alaprendelet 11. cikkének (4) bekezdése értelmében a kérelmező által előállított és az Unióba irányuló exportra értékesített, a felülvizsgálat tárgyát képező termék behozatala tekintetében a hatályos dömpingellenes vámot hatályon kívül kell helyezni.

               (14)

               Az ilyen behozatalt az alaprendelet 14. cikkének (5) bekezdése szerint ugyanakkor nyilvántartásba kell venni annak biztosítása érdekében, hogy amennyiben a felülvizsgálat a kérelmezőt illetően az intézkedések kijátszásának megállapításával zárul, e behozatalok nyilvántartásba vételének napjától kezdődően dömpingellenes vámokat lehessen kivetni. A kérelmező esetleges jövőbeli vámtartozásainak összege a vizsgálat jelenlegi szakaszában nem állapítható meg.

         5.3.   A meglévő szubvencióellenes intézkedések

               (15)

               mivel a szubvencióellenes alaprendelet nem biztosít jogalapot a hatályos szubvencióellenes intézkedések hatályon kívül helyezéséhez, az intézkedések hatályban maradnak. A hatályban lévő szubvencióellenes intézkedéseket csak abban az esetben helyezik hatályon kívül egy megfelelő mentességet nyújtó rendelettel, ha a felülvizsgálat megállapítja, hogy a kérelmező jogosult a mentességre.

         5.4.   Felülvizsgálati időszak

               (16)

               A vizsgálat a 2014. április 1. és 2016. december 31. közötti időszakra (a továbbiakban: a felülvizsgálati időszak) vonatkozik.

         5.5.   A kérelmező vizsgálata

               (17)

               A vizsgálathoz szükségesnek tartott információk beszerzése érdekében a Bizottság kérdőívet küld a kérelmezőnek. A kérelmező a dömpingellenes alaprendelet 6. cikkének (2) bekezdése és a szubvencióellenes alaprendelet 11. cikkének (2) bekezdése alapján – eltérő rendelkezés hiányában – e rendelet hatálybalépésének időpontjától számított 37 napon belül visszaküldi a kitöltött kérdőívet.

         5.6.   Egyéb írásbeli beadványok

               (18)

               A Bizottság felkéri az érdekelt feleket, hogy e rendelet rendelkezéseinek megfelelően ismertessék álláspontjukat, terjesszenek elő információkat, és állításaikat támasszák alá bizonyítékokkal. Ezen információknak és az azokat alátámasztó bizonyítékoknak – eltérő rendelkezés hiányában – az e rendelet hatálybalépésének időpontjától számított 37 napon belül kell beérkezniük a Bizottsághoz.

         5.7.   A vizsgálattal megbízott bizottsági szolgálatok előtti meghallgatás lehetősége

               (19)

               Valamennyi érdekelt fél kérheti a vizsgálattal megbízott bizottsági szolgálatok előtti meghallgatását. A meghallgatás iránti kérelmet írásban, indoklással együtt kell benyújtani. A vizsgálat kezdeti szakaszára vonatkozó kérdésekben kért meghallgatások esetében a kérelmet az e rendelet hatálybalépésétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt, amelyen belül a meghallgatás iránti kérelmet be kell nyújtani.

         5.8.   Az írásbeli beadványok benyújtására, a kitöltött kérdőívek elküldésére és a levelezésre vonatkozó instrukciók

               (20)

               A Bizottsághoz piacvédelmi vizsgálatok céljára csak szerzői jogi védelem alatt nem álló információkat lehet benyújtani. A harmadik felek szerzői joga alatt álló információknak és/vagy adatoknak a Bizottság rendelkezésére történő bocsátását megelőzően az érdekelt feleknek a szerzői jog tulajdonosától külön engedélyt kell kérniük, amelyben kifejezetten lehetővé teszik a Bizottság számára a) az információk és adatok e piacvédelmi eljárás keretében történő használatát, valamint b) az információk és/vagy adatok e vizsgálatban érdekelt felek felé olyan formában történő továbbítását, hogy azok gyakorolhassák védelemhez való jogukat.

               (21)

               Az érdekelt felek által benyújtott valamennyi olyan írásbeli beadványt – beleértve az ezen rendeletben kért információkat, a kitöltött kérdőíveket és a leveleket –, amelyre vonatkozóan bizalmas kezelést kérelmeztek, „Limited” (11) (korlátozott hozzáférés) jelöléssel kell ellátni.

               (22)

               A „Limited” jelöléssel ellátott információkat benyújtó érdekelt feleknek azokról a dömpingellenes alaprendelet 19. cikke (2) bekezdésének, valamint a szubvencióellenes alaprendelet 29. cikke (2) bekezdésének értelmében nem bizalmas jellegű összefoglalót is rendelkezésre kell bocsátaniuk, amelyet „For inspection by interested parties” (az érdekelt felek számára, betekintésre) jelöléssel kell ellátniuk. Ezeknek az összefoglalóknak megfelelő részletességűeknek kell lenniük ahhoz, hogy a bizalmasan benyújtott információk lényege kielégítő mértékben megismerhető legyen. Amennyiben a bizalmas információt rendelkezésre bocsátó érdekelt fél nem nyújt be nem bizalmas jellegű összefoglalót a kért formában és minőségben, a Bizottság az ilyen információt figyelmen kívül hagyhatja.

               (23)

               Az érdekelt feleknek minden beadványukat és kérelmüket e-mailben kell benyújtaniuk, ideértve a beszkennelt meghatalmazásokat és tanúsítványokat is, kivéve a terjedelmes válaszokat, amelyeket hordozható digitális adathordozón (például CD-ROM lemezen, DVD lemezen, USB adattároló lemezen), személyesen vagy ajánlott levélben kell benyújtani. Az e-mail használatával az érdekelt felek elfogadják a Kereskedelmi Főigazgatóság weblapján közzétett, „LEVELEZÉS AZ EURÓPAI BIZOTTSÁGGAL PIACVÉDELMI ÜGYEKBEN” című dokumentumban foglalt, elektronikus beadványokra alkalmazandó szabályokat:
               http://trade.ec.europa.eu/doclib/docs/2014/june/tradoc_152573.pdf
               Az érdekelt feleknek fel kell tüntetniük nevüket, címüket, telefonszámukat és érvényes e-mail-címüket, továbbá biztosítaniuk kell, hogy a megadott e-mail-cím olyan működő hivatalos e-mail-cím legyen, amelyet naponta ellenőriznek. Amennyiben az érdekelt felek megadják elérhetőségeiket, a Bizottság ettől az időponttól kezdve kizárólag e-mailben kommunikál velük, kivéve, ha kifejezetten kérik, hogy a Bizottság más kommunikációs csatornán küldje részükre a dokumentumokat, vagy ha a dokumentumot a jellegéből adódóan ajánlott levélként kell elküldeni. Az érdekelt felek a Bizottsággal folytatott levelezésre vonatkozó további szabályokat és információkat – egyebek mellett az e-mailben eljuttatott küldeményekre vonatkozó elveket – megtalálják a fent említett, az érdekelt felekkel folytatott kommunikációra vonatkozó útmutatóban.
               A Bizottság levelezési címe:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           E-mail: Trade.solar.R659@ec.europa.eu

         6.   AZ EGYÜTTMŰKÖDÉS HIÁNYA

               (24)

               Abban az esetben, ha az érdekelt felek valamelyike nem biztosít hozzáférést a szükséges információkhoz, vagy nem szolgáltat információkat határidőn belül, illetve ha a vizsgálatot jelentősen hátráltatja, a dömpingellenes alaprendelet 18. cikkének és a szubvencióellenes alaprendelet 28. cikkének megfelelően megerősítő vagy nemleges ténymegállapítások tehetők a rendelkezésre álló tények alapján.

               (25)

               Ha megállapítást nyer, hogy az érdekelt felek valamelyike hamis vagy félrevezető adatokat szolgáltatott, a Bizottság ezeket az információkat figyelmen kívül hagyhatja, és a rendelkezésre álló tényekre támaszkodhat.

               (26)

               Ha valamelyik érdekelt fél nem, vagy csak részben működik együtt, és ezért a ténymegállapítások alapjául a dömpingellenes alaprendelet 18. cikkével és a szubvencióellenes alaprendelet 28. cikkével összhangban a rendelkezésre álló tények szolgálnak, az eredmény kedvezőtlenebb lehet e fél számára, mintha együttműködött volna.

               (27)

               A számítógépesített válaszadás elmaradása nem tekinthető az együttműködés hiányának, feltéve, hogy az érdekelt fél igazolja, hogy a kérésnek megfelelő válaszadás indokolatlan többletterhekkel vagy indokolatlan többletköltségekkel járt volna. Az érdekelt félnek ebben az esetben haladéktalanul fel kell vennie a kapcsolatot a Bizottsággal.

         7.   MEGHALLGATÓ TISZTVISELŐ

               (28)

               Az érdekelt felek kérhetik a kereskedelmi ügyekben eljáró meghallgató tisztviselő közbenjárását. A meghallgató tisztviselő összekötő szerepet tölt be az érdekelt felek és a vizsgálattal megbízott bizottsági szolgálatok között. A meghallgató tisztviselő megvizsgálja az iratbetekintési kérelmeket, a dokumentumok bizalmas kezelését érintő vitákat, a határidők meghosszabbítására vonatkozó kérelmeket, valamint a harmadik felek által benyújtott meghallgatási kérelmeket. A meghallgató tisztviselő egyedi meghallgatást biztosíthat az érdekelt felek számára, és közbenjárhat annak érdekében, hogy az érdekelt felek maradéktalanul gyakorolhassák a védelemhez való jogukat. A meghallgató tisztviselő lehetőséget biztosít olyan meghallgatásra is, ahol az érintett felek előadhatják különböző álláspontjaikat és ellenérveiket.

               (29)

               A meghallgató tisztviselő általi meghallgatás iránti kérelmet írásban, indoklással együtt kell benyújtani. A vizsgálat kezdeti szakaszához kapcsolódó kérdések esetében a meghallgatás iránti kérelmet az e rendelet hatálybalépésétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt, amelyen belül a meghallgatás iránti kérelmet be kell nyújtani.

               (30)

               További információk, valamint a meghallgató tisztviselő elérhetősége és honlapja a Kereskedelmi Főigazgatóság weboldalán található: http://ec.europa.eu/trade/trade-policy-and-you/contacts/hearing-officer/

         8.   A VIZSGÁLAT ÜTEMTERVE

               (31)

               A vizsgálat a dömpingellenes alaprendelet 11. cikkének (5) bekezdése és a szubvencióellenes alaprendelet 22. cikkének (1) bekezdése alapján e rendelet hatálybalépésétől számított 9 hónapon belül lezárul.

         9.   A SZEMÉLYES ADATOK KEZELÉSE

               (32)

               A vizsgálat során gyűjtött személyes adatok kezelése a 45/2001/EK európai parlamenti és tanácsi rendeletnek (12) megfelelően történik.

         ELFOGADTA EZT A RENDELETET:
   1. cikk
   Az (EU) 2016/1036 rendelet 11. cikke (4) bekezdésének és 13. cikke (4) bekezdésének, valamint az (EU) 2016/1037 rendelet 23. cikke (6) bekezdésének megfelelően az (EU) 2016/184 végrehajtási rendeletre és az (EU) 2016/185 végrehajtási rendeletre vonatkozó felülvizsgálat indul annak megállapítására, hogy a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem –, jelenleg az ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 és ex 8541 40 90 KN-kód (TARIC-kódok: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033) alá tartozó, a Jinko Solar Technology SDN.BHD által előállított kristályos szilícium fotovillamos moduloknak vagy paneleknek és a kristályos szilícium fotovillamos modulokban vagy panelekben használatos (legfeljebb 400 mikrométer vastagságú) elemeknek az (EU) 2016/185 és az (EU) 2016/184 végrehajtási rendelettel kivetett dömpingellenes és szubvencióellenes intézkedések hatálya alá kell-e tartozniuk.
   2. cikk
   Az (EU) 2016/185 bizottsági végrehajtási rendelettel kivetett dömpingellenes vám az e rendelet 1. cikkében meghatározott behozatalok tekintetében hatályát veszti.
   3. cikk
   Az (EU) 2016/1036 rendelet 14. cikkének (5) bekezdése alapján a vámhatóságok megteszik az e rendelet 1. cikkében meghatározott, Unióba irányuló behozatal nyilvántartásba vételéhez szükséges lépéseket.
   A nyilvántartásba vételi kötelezettség az e rendelet hatálybalépésének napját követő kilenc hónap elteltével hatályát veszti.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 10-én.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  HL L 176., 2016.6.30., 55. o.

      (3)  A Tanács 1238/2013/EU végrehajtási rendelete (2013. december 2.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 325., 2013.12.5., 1. o.).

      (4)  A Tanács 1239/2013/EU végrehajtási rendelete (2013. december 2.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő vám kivetéséről (HL L 325., 2013.12.5., 66. o.).

      (5)  A Bizottság (EU) 2016/184 végrehajtási rendelete (2016. február 11.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára az 1239/2013/EU tanácsi végrehajtási rendelettel kivetett végleges kiegyenlítő vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára történő kiterjesztéséről (HL L 37., 2016.2.12., 56. o.).

      (6)  A Bizottság (EU) 2016/185 végrehajtási rendelete (2016. február 11.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára az 1238/2013/EU tanácsi rendelettel kivetett végleges dömpingellenes vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára történő kiterjesztéséről (HL L 37., 2016.2.12., 76. o.).

      (7)  Az eljárás megindításáról szóló értesítés (2015/C 405/08); HL C 405., 2015.12.5., 8. o.

      (8)  Az eljárás megindításáról szóló értesítés (2015/C 405/09); HL C 405., 2015.12.5., 20. o.

      (9)  Az eljárás megindításáról szóló értesítés (2015/C 405/10); HL C 405., 2015.12.5., 33. o.

      (10)  A Bizottság (EU) 2016/1998 végrehajtási rendelete (2016. november 15.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozattal elfogadott kötelezettségvállalás elfogadásának öt exportáló gyártó tekintetében történő visszavonásáról (HL L 308., 2016.11.16., 8. o.).

      (11)  A „Limited” jelöléssel ellátott dokumentum az (EU) 2016/1036 rendelet 19. cikke és a GATT 1994 VI. cikkének végrehajtásáról szóló WTO-megállapodás (dömpingellenes megállapodás) 6. cikke szerint bizalmas dokumentumnak minősül. A dokumentum az 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében is védelem alatt áll.

      (12)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).


title: A Bizottság 447/2013/EU végrehajtási rendelete ( 2013. május 15. ) a 2011/61/EU európai parlamenti és tanácsi irányelv önkéntes alkalmazását választó ABAK-okra vonatkozó eljárás létrehozásáról

text:
               16.5.2013

               HU

               Az Európai Unió Hivatalos Lapja

               L 132/1

         A BIZOTTSÁG 447/2013/EU VÉGREHAJTÁSI RENDELETE
   (2013. május 15.)
   a 2011/61/EU európai parlamenti és tanácsi irányelv önkéntes alkalmazását választó ABAK-okra vonatkozó eljárás létrehozásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az alternatívbefektetésialap-kezelőkről, valamint a 2003/41/EK és a 2009/65/EK irányelv, továbbá az 1060/2009/EK és az 1095/2010/EU rendelet módosításáról szóló, 2011. június 8-i 2011/61/EU európai parlamenti és tanácsi irányelvre (1) és különösen annak 3. cikke (5) bekezdésére,
   mivel:

               (1)

               A 2011/61/EU irányelv 3. cikke (4) bekezdésének megfelelően azon alternatívbefektetésialap-kezelők (a továbbiakban: ABAK-ok), amelyek megfelelnek az említett irányelv 3. cikkének (2) bekezdésében előírt feltételeknek, választhatják az irányelv önkéntes alkalmazását (opt in), hogy élhessenek az irányelv által biztosított jogok nyújtotta előnyökkel. Amennyiben valamely ABAK a 2011/61/EU irányelv önkéntes alkalmazását választja, az teljes mértékben alkalmazandó rá.

               (2)

               A 2011/61/EU irányelv rendelkezik az ABAK-ok engedélyezési eljárásáról. Az említett eljárás keretében rendelkezésre bocsátandó dokumentumok és tájékoztatás biztosítják a kérelmet benyújtó ABAK szükséges adatait, ezért indokolt ugyanezeket a dokumentumokat és eljárásokat használni az önkéntes alkalmazás választása esetén. Nincsenek az önkéntes alkalmazásra jellemző olyan egyedi indokok, amelyek szükségessé tennék a 2011/61/EU irányelv 3. cikkének (2) bekezdésében előírt küszöbértéket meghaladó értékű eszközt kezelő ABAK-okra vonatkozó eljárástól eltérő eljárás alkalmazását. Következésképpen azoknak az ABAK-oknak, amelyek a 2011/61/EU irányelv önkéntes alkalmazását választják, ugyanazt az eljárást kell követniük, mint azoknak az ABAK-oknak, amelyek kötelesek a 2011/61/EU irányelvnek megfelelően engedélyt kérni.

               (3)

               Azok az ABAK-ok élhetnek az önkéntes alkalmazás jogával, amelyeket a 2011/61/EU irányelv 3. cikkének (3) bekezdése szerint korábban bejegyeztek, vagy az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról szóló, 2009. július 13-i 2009/65/EK európai parlamenti és tanácsi irányelvnek (2) megfelelően átruházható értékpapírokkal foglalkozó kollektív befektetési vállalkozások alapkezelő társaságaként engedélyeztek. Helyénvaló elkerülni a kettős jelentéstételt és figyelembe venni az ABAK-ok által a hatáskörrel rendelkező hatóságok számára a bejegyzési vagy az engedélyezési eljárás keretében már rendelkezésre bocsátott dokumentumokat és tájékoztatást, feltéve, hogy azok naprakészek.

               (4)

               A hatáskörrel rendelkező hatóságoknak meg kell vizsgálniuk az önkéntes alkalmazásra vonatkozó kérelmet, és ugyanazon feltételek alapján és eljárást követve kell megadniuk az erre irányuló engedélyt, mint a 2011/61/EU irányelv 3. cikkének (2) bekezdésében előírt küszöbértéket meghaladó értékű eszközt kezelő ABAK-ok esetében.

               (5)

               Fontos tisztázni a kapcsolatot az önkéntes alkalmazást választó ABAK-okra alkalmazandó eljárás és a 2011/61/EU irányelvnek megfelelően az ABAK-oknak adott engedély visszavonása között. A 2011/61/EU irányelv szerint engedélyezett azon ABAK, amely esetében a kezelt eszközök értéke később a 2011/61/EU irányelv 3. cikkének (2) bekezdésében előírt küszöbérték alá esik, továbbra is engedélyezett marad, és az engedély visszavonásáig teljes egészében az említett irányelv hatálya alá tartozik. Az engedély visszavonását nem válthatja ki automatikusan az a tény, hogy az engedélyezett ABAK által kezelt eszközök értéke a megfelelő küszöbérték alá csökken, a visszavonásra csak az ABAK kérésére kerül sor. Következésképpen nincs lehetőség arra, hogy valamely ABAK kérelmezze az önkéntes alkalmazást, amennyiben rendelkezik a 2011/61/EU irányelv szerinti engedéllyel, míg azon ABAK esetében, amelynek engedélye a saját kérésére visszavonásra került, lehetővé kell tenni, hogy kérelmezze a 2011/61/EU irányelv önkéntes alkalmazását.

               (6)

               A 2011/61/EU irányelv kötelezi a tagállamokat, hogy 2013. július 22-től alkalmazzák az említett irányelvet átültető törvényi, rendeleti és közigazgatási rendelkezéseket. Ezért e rendelet is ugyanettől az időponttól alkalmazandó.

               (7)

               Az e rendeletben előírt intézkedések összhangban vannak az európai értékpapír-bizottság véleményével,

         ELFOGADTA EZT A RENDELETET:
   1. cikk
   Az önkéntes alkalmazásra vonatkozó eljárás és feltételek
   (1)   Az az alternatívbefektetésialap-kezelő (ABAK), amely megfelel a 2011/61/EU irányelv 3. cikke (2) bekezdésében előírt feltételeknek és az említett irányelv önkéntes alkalmazását választja, engedélyezés iránti kérelmet nyújt be a székhelye szerinti tagállam hatáskörrel rendelkező hatóságához.
   A kérelmezés a 2011/61/EU irányelv 7. cikkének (1)–(5) bekezdésében és az annak végrehajtása során elfogadott intézkedésekben előírt eljárást követi.
   (2)   A székhely szerinti tagállam hatáskörrel rendelkező hatósága mentesítheti az (1) bekezdésben említett ABAK-ot a szóban forgó irányelv 7. cikkében előírt tájékoztatás és dokumentumok rendelkezésre bocsátása alól, feltéve, hogy a mentesítés által érintett információt és dokumentumokat már a hatáskörrel rendelkező hatóság rendelkezésére bocsátották az említett irányelv 3. cikkének (3) bekezdése szerinti bejegyzés céljából vagy a 2009/65/EK irányelv 5. cikke szerinti engedélyezési eljárás részeként, és feltéve, hogy ezek az információk és dokumentumok még naprakészek, amit az ABAK írásban megerősít.
   (3)   A székhely szerinti tagállam hatáskörrel rendelkező hatósága a 2011/61/EU irányelv 8. cikkének (1)–(5) bekezdésében előírt eljárásnak megfelelően adja meg az engedélyt.
   2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. július 22-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 15-én.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 1. o.

      (2)  HL L 302., 2009.11.17., 32. o.


title: A Bizottság 715/2011/EU végrehajtási rendelete ( 2011. július 19. ) a volt Jugoszláviával foglalkozó nemzetközi büntetőtörvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló 1763/2004/EK tanácsi rendelet tizenötödik alkalommal történő módosításáról

text:
               22.7.2011

               HU

               Az Európai Unió Hivatalos Lapja

               L 191/19

         A BIZOTTSÁG 715/2011/EU VÉGREHAJTÁSI RENDELETE
   (2011. július 19.)
   a volt Jugoszláviával foglalkozó nemzetközi büntetőtörvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló 1763/2004/EK tanácsi rendelet tizenötödik alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a volt Jugoszláviával foglalkozó nemzetközi büntetőtörvényszék (ICTY) megbízatása hatékony végrehajtásának támogatására irányuló egyes korlátozó intézkedések bevezetéséről szóló, 2004. október 11-i 1763/2004/EK tanácsi rendeletre (1) és különösen annak 10. cikke a) pontjára,
   mivel:

               (1)

               Az 1763/2004/EK rendelet I. melléklete felsorolja azokat a személyeket, akiknek pénzeszközeit és gazdasági erőforrásait az említett rendelet értelmében befagyasztják.

               (2)

               Figyelemmel az ICTY célkitűzései hatékony végrehajtásának támogatására irányuló további intézkedésekről szóló, 2004. október 11-i 2004/694/KKBP tanácsi közös álláspont (2) végrehajtásáról szóló tanácsi határozatokra, a Bizottság fel van hatalmazva a fenti melléklet módosítására. A 2004/694/KKBP közös álláspont helyébe az ICTY megbízatása hatékony végrehajtásának támogatására irányuló további intézkedésekről szóló, 2010. október 7-i 2010/603/KKBP tanácsi határozat (3) lépett. A 2011/422/KKBP tanácsi végrehajtási határozat (4) végrehajtja a 2010/603/KKBP határozatot.

               (3)

               Az 1763/2004/EK rendelet olyan hatályt ruház a 2010/603/KKBP határozatra, amelyhez uniós szintű fellépésre van szükség. Az 1763/2004/EK rendelet I. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   Az 1763/2004/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 19-én.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 315., 2004.10.14., 14. o.

      (2)  HL L 315., 2004.10.14., 52. o.

      (3)  HL L 265., 2010.10.8., 15. o.

      (4)  HL L 188., 2011.7.19., 19. o.

      MELLÉKLET
      Az 1763/2004/EK rendelet I. mellékletéből a következő bejegyzést el kell hagyni:

                  „14.

                  Mladić, Ratko. Születési ideje: 1942.3.12. Születési helye: Bozanovici, Kalinovik járás, Bosznia és Hercegovina. Állampolgársága: a) Bosznia és Hercegovina; b) Szerbia és Montenegró.”


title: A Bizottság (EU) 2015/161 végrehajtási rendelete ( 2015. február 2. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               3.2.2015

               HU

               Az Európai Unió Hivatalos Lapja

               L 27/9

         A BIZOTTSÁG (EU) 2015/161 VÉGREHAJTÁSI RENDELETE
   (2015. február 2.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 2-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EG

                  344,0

                  IL

                  135,3

                  MA

                  85,5

                  SN

                  316,2

                  TR

                  123,5

                  ZZ

                  200,9

                  0707 00 05

                  JO

                  229,9

                  TR

                  189,4

                  ZZ

                  209,7

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  165,4

                  MA

                  218,7

                  TR

                  242,7

                  ZZ

                  208,9

                  0805 10 20

                  EG

                  46,3

                  IL

                  78,7

                  MA

                  56,3

                  TN

                  54,2

                  TR

                  65,0

                  ZZ

                  60,1

                  0805 20 10

                  IL

                  133,9

                  MA

                  84,6

                  ZZ

                  109,3

                  0805 20 30, 0805 20 50, 0805 20 70, 0805 20 90

                  CN

                  56,6

                  EG

                  87,6

                  IL

                  127,4

                  MA

                  118,3

                  TR

                  85,3

                  ZZ

                  95,0

                  0805 50 10

                  TR

                  57,4

                  ZZ

                  57,4

                  0808 10 80

                  BR

                  64,0

                  CL

                  89,6

                  US

                  159,3

                  ZZ

                  104,3

                  0808 30 90

                  CL

                  316,1

                  US

                  130,9

                  ZA

                  87,0

                  ZZ

                  178,0

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 621/2014/EU végrehajtási rendelete ( 2014. június 11. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               12.6.2014

               HU

               Az Európai Unió Hivatalos Lapja

               L 172/26

         A BIZOTTSÁG 621/2014/EU VÉGREHAJTÁSI RENDELETE
   (2014. június 11.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 11-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MK

                  53,3

                  TR

                  71,7

                  ZZ

                  62,5

                  0707 00 05

                  MK

                  36,9

                  TR

                  105,3

                  ZZ

                  71,1

                  0709 93 10

                  MA

                  68,1

                  TR

                  113,5

                  ZA

                  27,3

                  ZZ

                  69,6

                  0805 50 10

                  AR

                  104,4

                  TR

                  120,8

                  ZA

                  126,5

                  ZZ

                  117,2

                  0808 10 80

                  AR

                  103,5

                  BR

                  77,8

                  CL

                  94,3

                  CN

                  98,7

                  NZ

                  135,2

                  US

                  183,9

                  UY

                  168,2

                  ZA

                  99,1

                  ZZ

                  120,1

                  0809 10 00

                  TR

                  250,0

                  ZZ

                  250,0

                  0809 29 00

                  TR

                  377,6

                  ZZ

                  377,6

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.